LidanRubinov/Halacha-QA huggingface dataset:
שאלה: קביעת סימן השנה - המשך: על התשובה! שאלה אחרת: היום בשבוע של ר"ה הבא נקבע גם לפי מספר הימים של חודשים מרחשוון וכסלו. אז איך אני אדע כמה ימים לעשות בהם? הרי יש יותר מאפשרות אחת. השאלה נשאלה בהמשך לשאלה "קביעת סימן השנה"
תשובה: לשואל, הסדר הוא הפוך: קודם קובעים מתי ראש השנה הבא, על פי המולד ובהתחשבות בכללים שלפיהם דוחים את ראש השנה מזמן המולד ("לא אד"ו ראש" ו"מולד זקן" ועוד שני כללים שלא הזכרתי, סבוכים יותר וגם נדירים). רק כתוצאה מזה מתחייב אורך מסוים לשנה שמכתיב את אורכם של חשוון וכסלו. לכן כדי לעשות לוח בעצמך עליך ללמוד את נושא המולדות, כיצד לדעת את זמנם וכיצד להשתמש בכללי הדחייה, ורק על בסיס זה תוכל לדעת את אורכם של חשוון וכסלו.
שאלה: מוצר מחברה זולה זהה למוצר מחברה יקרה: בהמשך לשאלתו של השואל יש לי שאלה דומה: השואל דיבר אודות אוזניות. אני שואלת את אותה שאלה אודות תרופה: בנושא תרופות ישנו מושג: תרופה גנרית, שמשמעותו: "תרופה המיוצרת ומשווקת כשאין פטנט רשום ותקף על החומרים הפעילים שבה. מותר לשווק אותה במדינות שבהן פג תוקף הפטנט או במדינות שבהן לא נרשם פטנט על התרופה המקורית. כדי שתרופה תוכר כתרופה גנרית לתרופה קיימת היא צריכה להכיל בדיוק את אותו חומר פעיל כמו התרופה המקורית, ולחקות את משך הפעולה בגוף של התרופה המקורית. השפעתה על גוף האדם אמורה להיות זהה להשפעתה של התרופה המקורית. הפיתוח של תרופה גנרית מהיר, והמחיר שלה זול". האם מותר לקנותה או שחיבים לקנות את המקורית? ב מראש. השאלה נשאלה בהמשך לשאלה "קניית חיקוי של מוצר"
תשובה: כיוון שכך הוא החוק וזוהי הסכמת החברה וכל המייצרים עושים על דעת כן הדבר מותר.
שאלה: נישואים לפי צואת רבי יהודה החסיד: האם מותר להיפגש על מנת להתחתן עם אישה ששם אביה הוא כשמו השני של הגבר לנוהגים לחומרה לשיטת רבי יהודה החסיד? ישר כח ותזכו למצוות
תשובה: כיון שרק שמו השני הוא דומה אין לחשוש אם כל השאר ר גמור ובע"ה תבנו בית טוב ומוצלח.
שאלה: בישול או החזרה בשבת: הרב, שמנו ביום שישי מרק מבושל קר על גבי רשת שמונחת על הפלטה, ולפני הקידוש של ארוחת ערב שבת גילינו שהמרק התחמם אך לא מספיק, האם מותר להרים את המרק, להסיר את הרשת ולהניחו ישירות על הפלטה? (אנו אשכנזים)
תשובה: יש חשש שמא יערבב, ולכן אין לעשות כך. אם זה מרק צלול בלי ירקות וכדומה אין בעיה. לפי הרמב"ם שאומר שאין בישול גם במרק אין בעיה, אבל יהודי אשכנז מחמירים בדין הזה.
שאלה: להצטרף לקרן יחד?: לרב יעקב אריאל באתר של קרן יחד רשום שאת פעילות הקרן מלווה מועצה ציוברית בנשיאותך. האם המידע נכון? האם אכן הפעילות כשרה ומפוקחת וראוי להקצות לה חלק מהמעשר שלנו? מראש השאלה נשאלה בהמשך לשאלה "יש חובה הלכתית להצטרף לקרן יחד?"
תשובה: זו קרן מומלצת. באשר לשימוש במעשר כספים - הבעיה היא שאם חלילה תזדקקו אי פעם לקרן לא תוכלו לנצל את זכותכם שכן זכויות אלו אינם שלכם אלא של המעשר, אולי הדבר יותר רק אחרי החזרת כספי המעשר למעשר, עכ"פ תצטרכו לשאול אז שאלת חכם. אני מאחל לכם שלא תצטרכו.
שאלה: תפילין כל היום? - המשך: הרב שליט"א בשו"ע סימן לז' בביה"ל כתוב שמצווה מן המובחר מדאורייתא להניח תפילין כל היום ומביא בהמשך שכל מי שיכול לשמור על גוף נקי אין לו להיפטר ממצוות תפילין כל היום. לכן, האם אין מקום לומר שזה כמו תכלת שזה עיקר הדין ולכן אין בכך משום יוהרה? הגר"א גם סובר "שליוהרה לא חיישינן ולואי שגם הרואים יעשו כן" האם המצווה הקדושה הזאת פשוט רפויה בידינו ועלינו לחזק אותה? גם הרמב"ם פוסק "לפיכך צריך אדם להשתדל להיותן עליו כל היום שמצוותן כך היא" כך גם כותב הסמ"ג (במצוות עשה ג, "ואהבת"): "כי מה שאמרו רבותינו תפילין צריכין גוף נקי. זהו באדם שמניחם כל היום כולו כמצוותן". השאלה נשאלה בהמשך לשאלה "ללכת עם תפילין כל היום"
תשובה: בחורים בישיבות שרצו ללכת עם תפילין כל היום שאלו אותי על זה, והשבתי להם שאם יש לפחות עשרה בחורים שמניחים תפילין זה לא ציבור, אבל אם יש אחד שניים, אז שיעשה את זה כשהוא לומד בבית שלא יהיה מחזי כיוהרא, אדם לא חייב ללכת עם תפילין כל היום, הרי זה ספק כמו שמביא הביאור הלכה, לדעת רוב השיטות אם אדם הניח תפילין דקה אחת כבר הוא קיים את מצוות תפילין, אלא שיש עניין להניח כל היום, אבל אם זה בא בהתנגשות, שאדם מתראה כאילו הוא חסיד ומזלזל באחרים, יצא שכרו בהפסדו. היום זה לא מקובל, רוב הציבור לא רואה את זה ככה ואם אדם יניח תפילין כל היום זה יראה שהוא מתפאר עליהם, שהוא החסיד ואחרים לא. לכן אם הוא נמצא לבד בבית אין בעיה. אם היה חיוב ללכת כל היום לא הייתי אומר ככה, אבל היות ואין בזה חיוב אלא רק ראוי לעשות ככה, וזה מתנגש בנקודה של היוהרא, לכן זה כמו בתפילין רבינו תם. המחבר בעצמו אומר שיניח תפילין דרבינו תם רק מי שמוחזק בחסידות גם בדברים אחרים. אם למשל את קריאת שמע בבוקר הוא לא קורא בזמנה וזה כן דאורייתא, ומצד שני הוא מניח תפילין דרבינו תם, זה חסיד?! מצד אחד הוא חסיד אבל דברים בסיסיים הוא לא עושה, אז איזה מין חסיד זה? בשונה מתכלת, תכלת זה חיוב ואם יש אפשרות לקיים חייבים לקיים.
שאלה: מכסה סיר החמין בשבת : לרב : בחמין שבושל כל צורכו מבעוד יום - מותר לפתוח את מכסה להוציא ממנו אוכל לצלחת ולהחזיר את המכסה חזרה?
תשובה: לספרדים-מותר. לאשכנזים-אסור, אלא יש לקחת אוכל רק לאחר שהסיר הורד מן הפלטה. אם בחמין ישנן עצמות שעדיין לא נתרככו כל צרכן   דעת הרב אויערבך שגם לספרדים אסור להוציא אוכל מן הסיר העומד על הפלטה. וכן אסור לכסות שוב את הסיר. הרחבה: א) איסור מגיס בקדירה המבושלת כל צרכה. לדעת הרמב"ן והרשב"א אין איסור הגסה בקדירה המבושלת כל צרכה. וכן פסק השו"ע (סימן שיח סעיף יח). על כן מותר לספרדים לקחת חמין המבושל כל צרכו אפילו הוא עומד על האש. אמנם דעת הכל-בו שיש איסור מגיס גם בקדירה המבושלת כל צרכה, והביא דבריו המשנה ברורה (שם, סעיף קטן קיג). וכן נוהגים האשכנזים. על כן, לבני אשכנז ישנו איסור לקחת חמין מתוך הסיר העומד על הפלטה גם אם החמין מבושל, אלא יש להוציא את החמין רק לאחר שהסיר הורד מהפלטה. אם לאחר מכן רוצים להחזיר את הסיר לפלטה  יש להקפיד על שני תנאים: 1) שיוריד את הסיר על דעת להחזירו. 2) גם כאשר מניח את הסיר על השיש   ידו תמשיך לאחוז בידית הסיר.  כמבואר בסימן רנג, סעיף ב. ובשמירת שבת כהלכתה (פרק א' הערה ס) מבאר בשם הגרש"ז אויערבך שכל עוד מניח את הסיר על שיש ולא על קרקע   אין צורך ממש לאחוז את הסיר בידיו כל העת, אלא ניתן להסתפק בכך שהוא ממשיך לאחוז בידית הסיר המונח על השיש. כל זה בהנחה שמודבר בפלטה, אך אם מדובר בסיר העומד על אש גלויה   אין היתר להחזירו אף אם דעתו היתה להחזיר וידו אוחזת בסיר. ב) חמין שהעצמות שבו לא רכות דים. בשאלה מתואר שהחמין מבושל כל צרכו. אך יש לדעת שפעמים רבות העצמות שבתוך החמין אינם רכות דים, ואזי לדעת הגרש"ז אויערבך התבשיל א י נ ו מוגדר כמבושל כל צרכו (מנחת שלמה, חלק א סימן ו). לפי זה, אם העצמות עדיין לא נתרככו הרי שיש לכך כמה השלכות לחומרא: 1. אסור לסגור את מכסה הסיר, וודאי שאם הסיר הורד מהפלטה-אין היתר להחזירו בשום אופן. 2. גם לספרדים אסור להוציא מאכל מהסיר כל עוד הוא עומד על האש. הרב עודד מילר כולל הלכה ישיבת בית אל
שאלה: ערות אביך לא תגלה: כתוב בויקרא ערות אביך, אימך לא תגלה. מה הכוונה בכך?
תשובה: לשואל פסוק זה אינו מתפרש כמשמעו, וכבר עמד רש"י (ויקרא יח, ז ע"פ ח בסנהדרין נד ע"א) על מובנו של הפסוק. לדבריו, הביטוי "ערות אביך" אינו מכוון לערוות האב ממש, אלא לאשת האב (במקרה שהוא נולד מאשה אחרת של אביו). הסיבה לכך היא פסוק שאמור בהמשך, בפסוקי העונשים (ויקרא כ, יא), שם נאמר: "ואיש אשר ישכב את אשת אביו ערות אביו גילה מות יומתו שניהם", וכפי ששם נקראת אשת האב "ערות אביו", כך לומדים ח שגם ערות האב המופיעה בפסוקי הציווי משמעותה אשת האב. לאחר שלמדנו ש"ערות אביו" פירושו: אשת אביך, נשאלת השאלה: מדוע יש צורך להזהיר על אמו, הרי היא אסורה כבר משום אשת אביו? על כרחנו, אומרים ח, בא הכתוב לרבות 'אמו שאינה אשת אביו', כמו 'אנוסת אביו', שלקחה האב בניגוד לרצונה ללא קידושין, ואין זו נקראת 'אשתו' ממש, וממנה נולד בן זה, והרי זו 'אמו' אך לא 'אשת אביו'. נאמנה
שאלה: בית: אני נשואה מזה 3 שנים יש לי ברוך ה שני ילדים. נישאתי בסוג של שדוך. לאחר הנשואים גיליתי שבעלי לא כמו שהוא סיפר על עצמו אלא בדיוק ההפך ומאז אני לא מסוגלת לסמוך עליו ולא מאמינה על שום דבר שהוא אומר או מספר ומאז הנשואים הידרדרו עד כדי כך שאנחנו שנה זרים בבית בקושי מדברים. מבחינתי הייתי מתגרשת אם לא היו ילדים כי הגעתי למצב שאני אפילו לא מחבבת אותו. והוא מצידו לא מוכן לוותר ומשתדל לעשות את הדבר הנכון מבחינות אך זה יוצא לו בדיוק להפך. אני חסרת אונים אין לי שמחת חיים שהייתה לי אני כל הזמן בכעס ובעצבות. ואני פוחדת שזה יזיק לילדים.אנא תעזרו לי אני רוצה להיות מאושרת ושוב לחזור לחייך ואני כמעט יודעת בוודאות שאיתו זה לא יקרה כי אין לי כבוד אליו או ערך כי הוא איבד את זה אצלי על יד המעשים שלו. אני מקווה שירדתם לסוף דעתי ותוכלו לעזור לי. זה פעם ראשונה שאני מתייעצת עם משהו. ותזכו למצוות.
תשובה: : טוב שאת מתייעצת. אני מכיר מקרים רבים בהם הזוגויות היתה נראית כגרועה ולא בעלת תיקון ועל ידי טיפול הנישואים השתקמו. קשה לייעץ לך מלבד זה שאל תוותרי ולאחר שפתחת את הדברים כאן תלכי לייעוץ עמוק יותר. גם אם בעלך לא מוכן בהתחלה לבוא תלכי את לבדך ולאחר שמיעת הסיפור שלך יוכלו לעזור לך. בכל מקרה המצב שאת נמצאת בו לא טוב לכל משפחתך ויש לעשות שינוי רדיקלי. מציע לך לפנות ליד שרה שם יש מחלקה שמתעסקת בזוגיות ושם הייעוץ לא מאד יקר. לחילופין את יכולה לפנות לי.נ.ר. תוכלי להגיע אליהם דרך האתר שלהם.
שאלה: דחיות והקדמות של חגים וצומות: לרב תוכל בבקשה לרשום לי את החגים והצומות והימים בהם מקדימים או מאחרים את החג (או הצום) ולאיזה יום? השאלה נשאלה בהמשך לשאלה "קביעת סימן השנה"
תשובה: לשואל, המועדים הכתובים בתורה (ראש השנה, יום הכיפורים, סוכות, פסח, שבועות), וכן חנוכה, אינם משתנים בגלל השבת. בהלכות החג יכול להיות שינוי: לא תוקעים בשופר ולא נוטלים לולב בשבת, בחנוכה כמובן מקדימים את הדלקת הנרות לפני כניסת השבת, אבל המועד עצמו נשאר באותו תאריך. גם כשיום הכיפורים חל בשבת - צמים בשבת. הצומות שאינם כתובים בתורה (צום גדליה, שבעה עשר בתמוז ותשעה באב), אם חלו בשבת - הם נדחים ליום ראשון, חוץ מתענית אסתר שמוקדמת ליום חמישי כדי שתהיה לפני פורים (עשרה בטבת לא חל בשבת, ולפי דעה מסוימת אילו היה חל - היו צמים בשבת). פורים עצמו, אם חל בשבת (מה שאפשרי רק בט"ו באדר, פורים דמוקפין), חלק מהלכותיו מוקדמות ליום ששי (קריאת המגילה) חלק בשבת עצמה (קריאת התורה המתאימה לפורים, ואמירת "על הניסים"), וחלק מהלכותיו מאוחרות ליום ראשון (משתה ושמחה). לכן הוא נקרא "פורים משולש".
שאלה: ביעור חמץ בחמץ המשמש לנוי: יש ברשותי בקבוקים של משקאות חריפים - חמץ. אני לא שותה אותם!! הם משמשים ליופי בלבד. הם נמצאים בתוך וטרינה בסלון שפותחים אותה פעם אחת בשנה - לפני פסח ע"מ לנקות מאבק. שאלתי - האם בפסח צריך לשים אותם במקום מוצנע ולמכור אותם או שאפשר להשאירם במקום הואיל והם משמשים לנוי בלבד? לתשובתכם אודה
תשובה: הדבר אסור משום מראית העין.
שאלה: מה עוד ללמוד: אחרי שסיימתי את התנ"ך כולו, מה לפי הסדר עליי ללמוד? גמרא משנה תלמוד הלכות קבלה וכו?
תשובה: עכשיו צריך ללמוד בעיקר הלכה וספרי אמונה. בהלכה מספרי אחרונים כמו הרב מרדכי אליהו זצ"ל או הרב עובדיה זצ"ל אם אתה שומר מצוות עפ"י הדרכה של אחד מהם, ובנושא אמונה ללמוד את ספר החינוך.
שאלה: חזרה בתשובה על צריבת דיסק: לאור התשובה לשאלה הקודמת, מה הדין במקרים הבאים - 1. אדם שקנה דיסק, צרב לעצמו עותק ונתן את הדיסק לחבירו, ולאחר זמן התחרט וביקש מחבירו את הדיסק המקורי בחזרה - האם מותר להאזין לדיסק או שהוא "נפסל"? 2. אדם שקנה דיסק, צרב לחבירו עותק והשאיר את הדיסק המקורי, ולאחר זמן התחרט וביקש מחבירו להשמיד את העותק שברשותו - האם מותר להאזין לדיסק או שהוא "נפסל"? השאלה נשאלה בהמשך לשאלה "מספר שאלות על גזל"
תשובה: השימוש בדיסק הצרוב מחייב ת מדין "נהנה" אופן הת הוא על ידי קנית דיסק זהה. והשמדת הדיסק הצרוב. לא מספיק להשמיד את הדיסק המקורי או הצרוב, כיוון שזה לא גורם לזמר לקבל את הת המגיע לו. לכן אופן התשובה הוא על ידי קניית דיסק חדש. קניית הדיסק מוטלת על מי שנהנה מהדיסק הצרוב. במקרה 1. זה הנותן. ובמקרה 2. זה המקבל. הרב מרדכי גרוס.
שאלה: שיעור החיוב בקצירה ביום שבת: האם שיעור החיוב בקצירה משתנה בשבת בין צמחים הראויים רק למאכל בהמה פלונית ובין צמחים הראויים רק למאכל בהמה אלמונית? אם יש שוני בפסיקת ההלכה בין הספרדים לאשכנזים אשמח לדעת.
תשובה: קוצר לאכילה שיעורו כגרוגרת (שבת קג) - אין חילוק בצמחים. להיסק לבשל ביצה קלה. אם ליפות הקרקע בכול שהוא.
שאלה: בעיית ריבית עם יתרת חוב שמעוכבת במסגרת משכנתא : הרב, על התשובה. למה הכוונה ב"המוכר שהוא המלווה מפסיד את דמי השכירות של מגורי הקונים בדירה" - הדירה שנמכרה נמסרה בזמן לפי החוזה ולא לפני כן, אין פה נושא של שכירות בכלל. השאלה נשאלה בהמשך לשאלה "בעיית ריבית עם יתרת חוב שמעוכבת במסגרת משכנתא "
תשובה: אכן דבריך נכוחים. כוונתי היתה שאם כבר יכולה להתעורר בעיית ריבית בנדון השאלה, היא תתעורר מהכיוון של המגורים של חמיך וחמותך בדירה ואפרט: הדירה אמנם הועברה בזמן ע"פ החוזה מהמוכר לקונה אולם הת לא הושלם במלואו ולכן אם הדירה עדיין ברשות המוכר המגורים של חמיך וחמותך בה נחשבים כבשכירות מהמוכר ולכן צריכים לשלם את דמי השכירות בנוסף ליתרת הת ואם אכן כך הוא, אין בזה שום בעיית ריבית. אולם אם הדירה כבר ברשות הקונים יתרת הת הינה בגדר חוב הלוואה מצד המוכר. גם מכיוון זה אין בעיית ריבית במגורים בדירה משום שהדירה שלהם ורק מוטל עליהם לפרוע את החוב. אולם אם לצורך משל הדירה בצפת שגר בה המוכר עתה שייכת לחמיך וחמותך אז היה מקום לדון משום ריבית משום שמגורי המוכר בדירה שווים כסף ואם בנוסף לכך יפרעו לו את החוב בסך 50,000ש"ח הוי כמו שכתוב במשנה ב"מ ס"ד: "המלווה את חברו לא ידור בחצרו חינם, ולא ישכור ממנו בפחות מפני שהוא ריבית" וכן נפסק ברמב"ם הלכות מלווה ולווה פרק ו הלכה ב' ובשו"ע יורה דעה קסו א' הרב כפיר יהודה אלון.
שאלה: חיוב מזוזה במחסן שנכנסים אליו דרך חלון: לרב. האם מחסן גדול שנימצא מתחת לגג רעפים שהכניסה אליו דרך חלון נמוך צריך מזוזה?
תשובה: לשואל, החיוב במזוזה נאמר על "פתח" ולא על "חור". מה מבדיל ביניהם? גודל הפתח והגישה אליו. אם גובה החלון עצמו (חלל החלון) פחות מעשרה טפחים - הוא פטור ממזוזה (רמ"א יו"ד רפז ס"ב). כמו כן, אפילו אם גובהו מספיק, אם קצהו התחתון נמצא בגובה עשרה טפחים או יותר מעל מפלס הקרקע שלצידו - הוא פטור ממזוזה, אלא אם כן יש מדרגות המובילות אליו, או סולם הקבוע בקיר שלצידו ('חובת הדר' פרק ז סעיף יח, על פי הגדרת "פתח" בהלכות עירוב חצרות, עיין שו"ע או"ח סי' שעב סעיפים ח-ט). גם אם התקיימו שני התנאים הללו, חלל מספיק ונגישות, יש לקבוע מזוזה בלא ברכה, מאחר שמדובר במחסן. חיובו של מחסן במזוזה שנוי במחלוקת תנאים ואמוראים וראשונים (יומא יא,א). הכרעת השולחן ערוך (יורה דעה רפו ס"א) כדעה המחייבת, אם כי כמה אחרונים הורו שמספק אין לברך על המזוזה (ערוך השולחן שם ס"ט  מנחת יצחק ח"ד סי' צב  שבט הלוי ח"ב סי' קנו  וילקוט יוסף, שובע שמחות ח"א עמ' תקנג, בשם תשובת אביו הרב עובדיה זצ"ל).
שאלה: למלא נטלה לבא אחרי במקווה: לרב, אני שם לב שכמעט תמיד יש נטלה מלאה בכיור במקוה, שנוטלים ידים לפני שעוזבים. מדוע נוהגים כך (אולי זה רק אצלנו כך)? יכול להיות שזה מתוך גמילות חסדים? אבל זה קצת מגעיל ליטול במים שעמדו גלויים, ולפעמים גם כל הלילה (למרות שכתב הטו"ר שהאידנא אין חוששין לגילוי כשרים אף לנטילת ידים). ברכת השם עליכם.
תשובה: זו גמילות חסדים.
שאלה: איך אישה וילדים יכולים לשלוח מנות?: בילקוט יוסף (סימן תרצה סעיף ד - דיני משלוח מנות, הלכה ל ) נפסק שאשה נשואה חייבת במשלוח מנות. וכן בנים ובנות מעל גיל י"ג, חייבים, ואע"פ שסמוכים על שולחן אביהם. שאלתי היא - מהיכן יש להם לתת? הרי כל מה שאישה קנתה, קנה בעלה, לכאורה. ולילדים אין כסף משלהם לקנות. וגם אם יש כאלה שמקבלים דמי כיס, האם זה נחשב שלהם מדין תורה? למרות שפורים לא ממש דין תורה, לכאורה, כי מי שנשבע שיתענה בפורים, אז חייב להתענות. מה עושה את המשלוח מנות בבעלות האישה והילדים? והאם יכולים להחליף את אותו משלוח מנות ביניהם? ובשורות טובות.
תשובה: לשואל, בימינו יש אומרים שדין "מה שקנתה אישה קנתה בעלה" אינו נוהג, מאחר שדרך בני הזוג לנהוג בשותפות מלאה (דיון על כך בקובץ 'תחומין' יח, מאמרי הרב דייכובסקי והרב שרמן  וראה פתחי חושן, ירושה ואישות פ"י סי"ב, דיון רחב לגבי אישה המפרנסת את בעלה). אך השאלה במקומה לפחות לגבי הדורות הקודמים, כיצד תקיים מצות משלוח מנות? השאלה נדונה בפוסקים ונאמרו על כך מספר תשובות: א. כאשר בעל נותן לאשתו מתנה הרי היא שלה (שו"ע אה"ע סי' פה ס"ז). אם כן בעלה יקנה לה והיא תשלח (עיין כף החיים סי' תרצה אות נו  ואולי אין כוונתו שיקנה לה אלא שיאשר לה לשלוח משלו, וכדעה ג' להלן). ב. גם אם לא הקנה לה בפירוש, בדברים שיש להניח שדעתו של הבעל מסכימה להם האישה רשאית לנהוג כבתוך שלה (נטעי גבריאל, פורים, עמ' תקסא, וציין לפתחי תשובה בחו"מ סי' קצא סק"ב בשם הבית אפרים, שדייק מהרמב"ם הל' מכירה ל,ג שמכירת האישה חלה אם זכתה להסכמה בדיעבד של בעלה אפילו בדיבור בלבד ללא מעשה קניין מחודש). ג. במשלוח מנות אין כל צורך בקניין ובעלות. המטרה היא להרבות אחווה ורעות, ובכך שהאישה יוזמת משלוח לחברתה, או על כל פנים בעלה הודיע לה שהוא שולח בשמה, והמקבלת יודעת שהיא קיבלה ממנה, הרי זה משלוח מנות, גם אם נתנה משל בעלה (הגרש"ז אוירבך זצ"ל, 'הליכות שלמה', פורים, פי"ט הערה כז). ההסבר הראשון והשלישי נכונים גם לגבי ילדים. לשאלתך האחרונה, האם בעל ואישה יכולים לשלוח מנות זה לזו וזו לזה (אם הבנתי נכון את השאלה), הדבר שנוי במחלוקת, ועיקרה: האם מצוות "משלוח מנות איש לרעהו" נאמרה דווקא ביחס לזרים ולא לבני המשפחה הקרובה. עיין בקובץ 'פרי תמרים' לו עמ' קיט-קכא (שאין יוצאים ידי חובה)  'גם אני אודך', תשובות הרב ישראל רוט, סי' לו (שיוצאים ידי חובה). לעניות דעתי מסתבר כדעה הראשונה, וזוהי פשטות "איש לרעהו", חברו ולא בני ביתו שעמו כל השנה, וכן לשון "משלוח", שליחה למישהו שאינו בביתך. כמו כן משמע מכמה פוסקים (כגון ב'דרך החיים' לרבי יעקב מליסא, בעל ה'חוות דעת', סי' קצו,ג) שדנו על מי שיחידי בכפר, האם יכול לשלוח באופנים שבהם יש בעיה בקיום המצווה (לאבל, לרווקה, לעיר על ידי שליח גוי), ולא הציעו שישלח לאשתו (ועיין גם נחמיה ח,י  ועיין מאירי מגילה ב ע"א שכתב שמשלוח מנות "אי אפשר בשבת", ומשמע שאינו רק חשש שמא יבואו לטלטל אלא הטלטול הכרחי). מצוות משלוח מנות
שאלה: מה לעשות עם כספי המעשר?: האם מותר לי מכספי מעשר לקנות ספר או משחק לקבלת שבת? אני יתומה, אם מותר לי לתת את כספי המעשר שלי לאמא שלי (אלמנה ויתומה)? האם מותר לאמא שלי לתת לי את הכספי מעשר שלה? האם מותר לקנות ספר קודש מכספי מעשר? :)
תשובה: 1. מעשר כספים הנו מנהג ואינו חובה!! ולנוהגים טוב לומר בלי נדר. 2.עניי עירך קודמים ובוודאי עניי ביתך. כל נתינה של אימך עבורך היא בגדר צדקה, ויכולה להיחשב כמעשר כספים וכן להפך. 3. קניית ספר בכספי מעשר אפשרי בתנאי שיכתב עליו נרכש בכספי מעשר וינתן להשאלה לכול המעוניין.
שאלה: ביטול התפילות בזמן המשיח: האם בימות המשיח יתבטל חלק מהתפילה? שהרי זה קצת מוזר לבקש "ותחזינה עינינו בשובך לציון ברחמים", "ובנה ירושלים עיר הקודש במהרה בימינו", "את צמח דוד עבדך מהרה תצמיח" וכו כאשר כבר יהיה בית מקדש והמשיח ימלוך, אז האם יתבטלו ברכות אלו מכיוון שלא יהיה בהן צורך? ואם כן, איך בעצם תיראה התפילה?
תשובה: לשואל, בשאלתך עסק אחד מגדולי ישראל, רבי משה מטראני (המכונה "המבי"ט", חי בצפת לפני כחמש מאות שנה), בספרו 'בית אלקים' (שער היסודות, פרק סא). משפט לדוגמא מדבריו: "אחר שנהיה בני חורין בארץ ישראל - איך נתפלל 'ושבור עול גויים מעל צווארנו ותוליכנו קוממיות לארצנו?". הוא עונה שמבנה התפילה לא ישתנה אלא הנוסח שלה: כל בקשה שכבר התקיימה תהפוך לברכת הודיה על קיומה ותפילה להמשך קיומה. למשל: "נודה לך ה' אלוקינו על שתקעת בשופר גדול לחרותנו ונשאת נס לקבץ גלויותינו" וכדומה. יתכן מאוד שחלק מהשינויים יצטרכו להתלבן על ידי סמכות תורנית מרכזית לכלל ישראל עוד לפני ביאת המשיח.
שאלה: ייחוד עם הרבה נשים: לכבוד הרב, האם מותר להתייחד עם מספר גדול של נשים כאשר זה קורה לעיתים קרובות (אני נמצא בקבוצה מסוימת שלפעמים אני הבן היחיד שמגיע ויש שם עוד 10 בנות)?
תשובה: יחוד של איש אחד עם כמה נשים נחלקו הדעות. השו"ע אוסר והרמ"א מקל  אבן העזר כב ה. הבן איש חי  עוד יוסף חי שופטים ז-ח  כתב שהספרדים נהגו להקל כרמ"א. ולכן במקום הצורך יש להקל אף לספרדים. א"א לפרט כל דיני יחוד אולם יש לדעת שגם נמצאים בחדר אחד לא תמיד קיים איסור יחוד, כגון שיש דלת פתוחה או חלון הפונה לרחוב וכן אם יש אדם שיוצא ונכנס מידי פעם ללא התראה מראש וכד'. מעבר לכך, ללא קשר לדיני יחוד, יש להקפיד על התנהגות מתאימה בין בנים לבנות, במיוחד אם מדובר על פגישות קבועות.
שאלה: פדיון נפש לעובר: מה זה פדיון נפש לעובר והאם אפשר לעשות את זה לתינוק אחרי הלידה?
תשובה: כמו שעושים כפרות בערב יום הכיפורים לאשה בהריון שעושים שני כפרות אחד בעבורה ואחד עבור הולד ואם זמן הלידה קרוב ואין בעיה מיוחדת ח"ו אפשר לחכות לאחר הלידה.
שאלה: סינון עלים בשבת: האם מותר לסנן בשבת תה שהוכן מנענע לא של גוש קטיף אם היא נשטפה לפני ההכנה?
תשובה: וברכת ד' קשה להקל בכך, עדיף להכניס את הנענע לתוך שקית של רשת צפופה מאד, אפשר לרכוש בחנויות, הצפיפות של החורים היא מאד קטנה ועל כן לא יצאו משם חרקים (אם ישנם), ואז לבשל בערב שבת ואפשר להשתמש בשבת. שבוע טוב הרב יהודה הלוי עמיחי מכון התורה והארץ כפר דרום אשקלון
שאלה: צילום סרט בבית כנסת: האם מותר צילום סרט של מגמת תקשורת או סרט בר מצווה בבית כנסת? השאלה נשאלה בהמשך לשאלה אישית
תשובה: אם מדובר בהסרטת עליה לתורה של בר מצוה וכדו' הנעשית באופן טבעי ולא לשם הצגה וההסרטה אינה מפריעה לאירוע מותר
שאלה: טעות בתפילה: לרב. אם בתפילת העמידה אמרתי במקום "מצמיח קרן ישועה" בטעות "מצמיח ישועה" וגמרתי את התפילה האם צריך לחזור ולהתפלל?
תשובה: כיון שהברכות נאמרו לא חוזרים על שינוי מילים.
שאלה: להפריש קטן מאיסור בשבת: האם אבא חייב להפריש בנו הקטן מחילול שבת? והאם חייב להפריש כל ילד או שלא?
תשובה: ישנן שלוש מצוות הקשורות לשאלה זו: המצווה הראשונה היא מצוות חינוך המוטלת על האב משעה שהגיעה בנו לגיל חינוך, ואז עליו להפרישו מכל חילול שבת. מצווה זו מוטלת דווקא על אביו. המצווה השנייה היא "לא תעשה כל מלאכה אתה ובנך", ומשמעותה שגם אם הילד לא הגיע לגיל חינוך, אם עושה מלאכת שבת לצורך אביו, כלומר שהוא יודע שאביו מעוניין בכך ולכן עושה, יש בכך איסור על אביו ועליו להפרישו, אף אם לא הוא ציווהו לעשות מלאכה זו. המצווה השלישית היא "לא תאכילום", שאסור להאכיל איסורים ילד קטן, ובכלל זה גם אסור לגרום לו לעשות מלאכה בשבת. איסור זה אינו נוהג רק באביו אלא גם בכל אדם, אך האיסור הוא דווקא כשממש גורם לו לעבור האיסור כגון שמצווהו לעשות מלאכה או שנותן לו בידיים את הדבר האסור.
שאלה: בדיקה ביום של טבילה: אשתי תהיה בטיול עם תלמידותיה מהבוקר עד הלילה. בלילה כשתחזור מהטיול, היא תצטרך לטבול. השאלה היא, האם תוכל לעשות בדיקה בבוקר של יום הטיול (מאחר ובהמשך היום סביר להניח שלא תהיה לה אפשרות לעשות בדיקה בתנאים נורמאליים) ואם לא, מה כן עליה לעשות לקראת שקיעה.
תשובה: אם אין ברירה אחרת היא יכולה לבצע בדיקה בבוקר לפני הטיול ולא לבצע עוד בדיקה במהלך היום.
שאלה: אילת היא ארץ ישראל?: הרב הביא הסכמה לספר (של הרב ישראל אריאל) שמסביר לפי שיטה לא מובטלת של גדולי ישראל שאילת כן א"י(רבי יהודה הלוי הרמב"ן ועוד) האם הרב כשהביא את ההסכמה זאת חולק על האמור בספר אע"פ שלא צוין בהקדמה כך נראה מהתשובה של הרב, שהרב לא הביא דעות הראשונים אלא את הציץ אליעזר? ומצטער על הטריחה השאלה נשאלה בהמשך לשאלה "יציאת כהנים לאילת ולמצפה רמון"
תשובה: לכהנים יש בעיה של טומאה, גם לכהנים הפתחי תשובה וערוך השולחן הביאו דעה שבימינו אין בעיה לצאת לחו"ל אבל ראוי להחמיר. אני לא יכול לומר ממש אסור ויש כאלה שמתירים את זה אלא שלכהנים הדין יותר חמור. הציץ אליעזר אומר שלמה שמדינת ישראל כבשה יש גדר של ארץ ישראל, אבל רוב הציבור לא קיבל את דבריו, הרי יש חוגים שהם זורעים בערבה הדרומית מעין יהב ודרומה בשמיטה, וסומכים על כך שאין בזה קדושת שביעית. יש כאלה שאומרים שהגבול הדרומי עובר בכלל בנחל צין ויוצא שמצפה רמון נמצאת בחוץ לארץ אבל קשה להכריע בזה. ולכן לכהנים הייתי אומר להחמיר, אני לא אומר שזה מעיקר הדין, ולכן לצאת לבקר את הקרובים מותר. לעניין הספר של הרב ישראל אריאל, יש דעות כאלה אבל אני לא חושב שזו ארץ ישראל לעניין מצוות התלויות בארץ, הגבול תמיד היה באזור אשקלון, איך יכול להיות שהוא מגיע עד אילת? גם בתורה בפרשת מסעי מוזכר מעלה עקרבים וקשה מאד לקבל דבר כזה, הספר הוא נכון אבל אני לא מקבל כל פרט, גם אם נתתי הסכמה לספר זה לא אומר שאני סובר כמוהו בכל פרט ופרט הלכה למעשה. יש דיון על יום טוב שני של גלויות באילת, יש שיטה שחייבים אבל היות וזה רק דרבנן אז לא צריך להחמיר. קשה לקבל את זה שאילת זה ארץ ישראל, גם אם יש דעה כזאת היא לא מקובלת על רוב הפוסקים, הרי פוסקים מעין יהב ודרומה לא מפרישים תרומות ומעשרות. אולי מבחינה רוחנית יש בזה ארץ ישראל שהובטחה לאברהם אבינו, אבל לא מבחינה מעשית לעניין מצוות התלויות בה לא. לגבי מה שהכוזרי אומר על צין שהיא ארץ ישראל. גם היום אני לא חושב שיש מקום מדויק שיודעים איפה זה הר סיני, גם החוקרים לא יודעים בדיוק איפה, אחרי שלא היינו פה אלפיים שנה קשה לנו לדעת בודאות, כשתתגלה הנבואה יתבררו כל הדברים האלה.
שאלה: פרידה מגויה: כבוד הרב, אני נמצא בצומת דרכים שאני מודע לתשובה אבל נתקל בקושי אדיר ליישם. אני מתגורר בארה ב ונמצא בשנה האחרונה במערכת יחסים עם גויה, רווקה, עם שלושה ילדים. מהרגע שנכנסתי למערכת יחסים הזו ידעתי שאין עתיד ושהיא אסורה. אני מאוד רוצה לחדול את הקשר הזה, אבל ממשיך להישאב בחזרה פנימה מפאת חוזק הקשר. עוד עובדה המקשה עלי היא שהנ ל עובדת איתי ואני רואה אותה על בסיס יומי. איך אני יכול לחדול את הקשר הזה לאלתר? אני בן 32 ורוצה להקים בית יהודי.
תשובה: ב"ה לך. קראתי את מכתבך, וליבי בוכה בתוכי. יהודי בן לאברהם אבנו, זרע קדוש של ישראל, שממש רוצה להקים בית יהודי, והיצר הרע כל כך מתאמץ להכשיל אותו. ממש כואב הלב. רצונך טוב כל כך, מראה על מעלה גדולה שיש בך, על המון טוב, והנה היצרים, המשיכות החיצוניות מאיימות להשתלט. דע לך, שקשר עם גויה עלול לאבד את האדם מעם ישראל, לאבד את הכל! המגפה הגדולה ביותר בדור שלנו היא מגפת ההתבוללות. יהודי שחי עם גויה התנתק מעם ישראל, שכן הילדים שלהם הם גויים גמורים. אתה עוד נמצא במקום הטוב, אתה יודע מה נכון, אלא שזה קשה, קורי היצר מושכים כל כך, הפיתויים רבים כל כך, שממש מאוד קשה להתגבר. דבר ראשון אתה חייב לדעת שזו שאלה של חיים ומוות, ויותר מכך, מוות גשמי הוא של הגוף, ואילו לעתיד לבוא האדם קם בתחיית המתים, ואילו חיים עם גויה זהו ניתוק גם מהעולם הבא, מתחיית המתים ומכל נצח ישראל. כאשר הבנה זו בהירה לאדם, הוא מבין שהוא חייב לעשות הכל כדי להפסיק את הקשר הזה, וכדי לשנות את המקום שבו הוא נמצא. דבר שני, בדרך כלל ככל שהדבר משמעותי יותר, כך המאמץ שהוא דורש גדול יותר. אינו דומה בוחן שבועי לתלמיד למבחן בגרות, ואינו דומה מבחן בבית הספר למבחן בחיים. פעמים שהחיים דורשים הקרבה, פעמים שהם דורשים ויתורים כואבים מאוד מאוד. אך כשאדם מבין שאין ברירה הוא נדרש לעשות אותם. היה לי בעבר סיפור על אדם שלצערנו הרב נפל בזנות, ובעקבות זאת לא הייתה לו ברירה אלא לעבור מקום מגורים, והוא עשה זאת, ולו רק כדי להתנתק מהעבר, ולהיכנס למסלול מתוקן אחר לגמרי. אתה חייב להיות מוכן להקריב, גם לעזוב מקום עבודה, גם לעזוב מקום מגורים, ולהתחיל משהו אחר. זה לא קל, אבל זו שאלה של חיים ומוות, ואתה חייב לגייס את כל הכוחות כדי לעשות זאת. היה חזק, ועשה את האמת שלך, את מה שאתה מאמין, ואת מה שעם ישראל שבכל הדורות קורא לך לעשות, והצל את עצמך, והיה שותף בהצלת עם ישראל. אני מאמין בך, מאמין ואשתדל מכאן לעשות הכל כדי לעזור לך, לחזק, לעודד וממש כל מה שאוכל, העיקר שתזכה באמת לתקומה ולתיקון. בברכת הצלחה רבה הרב יצחק גרינבלט.